18.

Článok 15.03 sa mení a dopĺňa takto: a) Do odseku 1 sa dopĺňa táto veta: „Údaje o hmotnosti prázdneho plavidla, ktoré sa berú do úvahy pri výpočte stability, sa určujú pomocou skúšky náklonu.“ b) Odsek 2 sa mení a dopĺňa takto: i) V treťom pododseku sa úvodná veta nahrádza takto: „Okrem toho sa požiadavka odseku 3 písm. d) preukazuje pre túto podmienku zaťaženia:“ ii) Posledný pododsek sa vypúšťa. c) Odsek 3 sa mení a dopĺňa takto: i) Písmená a), b) a c) sa nahrádzajú takto: „a) maximálne vratné rameno hmax nastane pri uhle náklonu φmax ≥ (φmom + 3°) a nie je menšie ako 0,20 m. Avšak v prípade φf < φmax vratné rameno v uhle spodného zaplavenia φf nie je menšie ako 0,20 m; b) uhol spodného zaplavenia φf nie je menší než (φmom + 3°); c) plocha A pod krivkou vratných ramien dosahuje v závislosti od polohy φf a φmax minimálne tieto hodnoty: Prípad A 1 φmax ≤ 15° alebo φf ≤ 15° 0,05 m.rad až do menšieho z uhlov φmax alebo φf 2 15° < φmax < 30° φmax ≤ φf 0,035 + 0,001 (30- φmax) m.rad do uhla φmax 3 15° < φf < 30° φmax > φf 0,035 + 0,001 (30- φf) m.rad do uhla φf 4 φmax ≥ 30° a φf ≥ 30° 0,035 m.rad do uhla φ = 30° kde: hmax je maximálne rameno; φ uhol náklonu; φf uhol spodného zaplavenia, t. j. uhol náklonu, pri ktorom sú otvory v trupe, nadstavbe alebo palubné prístrešky, ktoré sa nedajú zatvoriť tak, aby boli vodotesné, ponorené; φmom maximálny uhol náklonu podľa písmena e); φmax uhol náklonu, pri ktorom je vratné rameno maximálne; A priestor pod krivkou vratných ramien.“ ii) Písmeno e) sa nahrádza takto: „e) v žiadnom z týchto dvoch prípadov uhol náklonu φmom nesmie presiahnuť 12°: aa) pri využití klopného momentu pôsobením osôb a vetra podľa odsekov 4 a 5; bb) pri využití klopného momentu pôsobením osôb a otáčania podľa odsekov 4 a 6.“ d) V odseku 4 sa vysvetlenie „ni = 4 pre plochy voľnoboku a plochy paluby s pohyblivým nábytkom; pre plochy paluby s upevnenými kusmi nábytku na sedenie, ako sú napríklad lavice, sa ni vypočíta, predpokladajúc plochu sedadla šírky 0,45 m a hĺbky 0,75 m na osobu“ nahrádza takto: „ni = 3,75 pre plochy voľnoboku a plochy paluby s pohyblivým nábytkom; pre plochy paluby s pevným nábytkom na sedenie, ako sú napríklad lavice, sa ni vypočíta za predpokladu, že na osobu pripadá plocha sedadla so šírkou 0,50 m a hĺbkou 0,75 m“ e) Odsek 9 sa mení a dopĺňa takto: i) Tabuľka za úvodnou vetou druhého pododseku sa nahrádza touto tabuľkou: „Stav s 1 oddelením Stav s 2 oddeleniami Rozsah poškodenia boku pozdĺžne l [m] 0,10 · LWL, ale nie menej ako 4,00 m 0,05 · LWL, ale nie menej ako 2,25 m priečne b [m] B/5 0,59 vertikálne h [m] od dna plavidla po hornú časť bez vymedzenia Dimenzia poškodenia dna pozdĺžne l [m] 0,10 · LWL, ale nie menej ako 4,00 m 0,05 · LWL, ale nie menej ako 2,25 m priečne b [m] B/5 vertikálne h [m] 0,59; potrubie nainštalované v súlade s článkom 15.02 ods. 13 písm. c) sa považuje za neporušené“ ii) Z písmena d) sa vypúšťa posledný pododsek. f) Do odseku 10 sa dopĺňa toto písmeno d): „d) výpočet účinku voľných plôch vo všetkých prechodných fázach zaplavenia vychádza z hrubej plochy povrchu poškodených oddelení.“ g) Odsek 11 sa mení a dopĺňa takto: i) Z úvodnej vety sa vypúšťajú slová „v dôsledku osôb“. ii) Písmeno b) sa nahrádza takto: „b) mimo rovnovážnej polohy kladná časť krivky vratného ramena vykazuje hodnotu vratného ramena GZR ≥ 0,02 m s plochou A ≥ 0,0025 m.rad. Tieto minimálne hodnoty stability sa musia dodržať až do ponorenia prvého nechráneného otvoru alebo v každom prípade pred dosiahnutím uhla náklonu φm = 25°.